text: مطعم ارميني وحتى اسم لوسين تعني القمر بالارمينيه  
   في هذا المطعم تجد الذ الاطباق واسوأها.  
   وتجد احسن واسوأ خدمه 
   مميزاته :  
   مكانه هادئ والمواقف سهله لانها تابعه للمجمع  
   بعض الاطباق عالية الجوده مثل كبة لوسين  
   عيوبه :  
   كانت لي مناسبه خاصه وعملت حجز وقالوا كل شي اوكي  كانت جلسه عمل مع بعض الضيوف. اثناء وصولي مع ضيوفي قالوا لي المطعم مايدخل الا بنات او عوائل   كرجال وشباب ممنوع دخولهم  كنت في موقف محرج حدا وسيء  
   التجربه تكررت مره ثانيه  وعملت حجز مفاجاه عيد ميلاد لواحد من الزملاء. والمره هذي قلت لهم في التلفون اننا ثلاثة شباب. واكدت عليهم اننا شباب وعندنا مناسبه خاصه وذكرتهم بتجربتي السيئه السابقه   قالوا مايهمك وتكرم عينك وتعال.   وصلنا على عشر بالليل وعطيتهم اسم الحجز. قال اسف. صار علينا ضغط من العوائل والغينا قسم الشباب. كلت طيب انا متصل عليكم اليوم العصر.  الحاصل طال الموضوع ووصل السوبرفايزر وطردت للمره الثانيه شر طرده بخطا منهم او بالاحرى عدم الاهتمام بالزبون ورايه  
   من العيوب الكباب لديهم اسوا كباب اكلته في حياتي  
   من العيوب الكاسات والملاعق كم مره جتني متسخه واطالب بتغييرها  
    
   الخلاصه : رغم وجود بعض الاطباق اللذيذه. الا ان خدمتهم واهمالهم لوعودهم واهمالهم المتكرر للشباب لا انصح فيه اطلاقا.  في هذا المطعم توقع اي شي سيء   
   الديكورات مع الوقت تنحدر بشكل سريع عجزت افهم السبب  
    
   لاتذهبوا لهذا المطعم  فهم يخلفوا مواعيدهم ويكذبوا من اجل المال   فتوقعوا الغش حتىفي الاطعمه وتحضيرها